b'\n_START_ARTICLE_\nKojiki\n_START_PARAGRAPH_\nKojiki (jap. \xe5\x8f\xa4\xe4\xba\x8b\xe8\xa8\x98, suom. Vanhojen asioiden kronikka) on yksi vanhimmista s\xc3\xa4ilyneist\xc3\xa4 japanilaisista kirjoista ja vanhin tunnettu japanilainen historiateos. Se on valmistunut vuonna 712 ja siin\xc3\xa4 kerrotaan Japanin historia maailman luomisesta keisarinna Suikon hallituskauteen 600-luvun alussa._NEWLINE_Kojiki luotiin korostamaan keisarin asemaa ja jumalallista alkuper\xc3\xa4\xc3\xa4 kiinalaisen mallin mukaan. Se saattaa perustua aiempiin, mahdollisesti tuhoutuneisiin heimokronikoihin. Kirjan esipuheessa \xc5\x8c no Yasumaro kertoo keisarinna Genmein m\xc3\xa4\xc3\xa4r\xc3\xa4nneen h\xc3\xa4net kirjoittamaan Kojikin keisari Tenmun hovipalvelija Hieda no Aren ulkomuistista kertomien, vanhemmista kronikoista opeteltujen tietojen mukaan. Kronikka jakautuu kolmeen osaan: ensimm\xc3\xa4inen osa k\xc3\xa4sitt\xc3\xa4\xc3\xa4 mytologisen luomiskertomuksen, toinen osa k\xc3\xa4sittelee keisari Jinmua, Yamaton valtion perustamista sek\xc3\xa4 viitt\xc3\xa4toista Jinmua seurannutta legendaarista keisaria ja kolmas osa kahdeksaatoista seuraavaa keisaria._NEWLINE_Vuonna 720 valmistui seuraava kronikka, Kojikia laajempi Nihonshoki.\n_START_SECTION_\nKojiki-den\n_START_PARAGRAPH_\nMotoori Norinaga julkaisi Edo-kaudella 44-osaisen tutkimuksen Kojikista nimelt\xc3\xa4 Kojiki-den (jap. \xe5\x8f\xa4\xe4\xba\x8b\xe8\xa8\x98\xe4\xbc\x9d).'